Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 842

21. cikk Ezt a jegyzőkönyvet továbbá – a Bank alapokmányáról szóló jegyzőkönyvben foglaltak sérelme nélkül – alkalmazni kell az Európai Beruházási Bankra, a Bank szerveinek tagjaira, alkalmazottaira, valamint a tagállamoknak a Bank tevékenységében részt vevő képviselőire. Az Európai Beruházási Bank magalakulásakor és a tőkeemelések esetén mentességet élvez továbbá a Bank székhelye szerinti államban az adózás valamennyi formája és minden egyéb közteher, valamint az ezekkel kapcsolatos alakiságok alól. Hasonlóképpen, a Bank megszüntetése vagy felszámolása sem keletkeztet semmiféle közteher-fizetési kötelezettséget. Végezetül, a Bank és szervei által a Bank alapokmányának megfelelően végzett tevékenységek nem esnek forgalmiadó-fizetési kötelezettség hatálya alá. FENTIEK HITELÉÜL az alulírott meghatalmazottak aláírták ezt a jegyzőkönyvet. Kelt Brüsszelben, az ezerkilencszázötvenhetedik év április havának tizenhetedik napján. J. Ch. SNOY et d'OPPUERS C. F. OPHÜLS Robert MARJOLIN Vittorio BADINI Lambert SCHAUS J. LINTHORST HOMAN 2004/60/II. szám EGYEZMÉNY AZ EURÓPAI GAZDASÁGI KÖZÖSSÉGET LÉTREHOZÓ SZERZŐDÉSNEK A SZERZŐDÉS NEGYEDIK RÉSZÉBEN MEGHATÁROZOTT TÁRSULÁS KÜLÖNLEGES RENDSZERÉNEK A HOLLAND ANTILLÁKRA VALÓ ALKALMAZÁSÁNAK CÉLJÁBÓL TÖRTÉNŐ MÓDOSÍTÁSÁRÓL (64/533/EGK) ŐFELSÉGE A BELGÁK KIRÁLYA, A NÉMETORSZÁGI SZÖVETSÉGI KÖZTÁRSASÁG ELNÖKE, A FRAN- CIA KÖZTÁRSASÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEGNŐ, ŐFELSÉGE HOLLANDIA KIRÁLYNŐJE, FIGYELEMMEL az 1957. március 25-én Rómában aláírt, az Európai Gazdasági Közösséget létrehozó szerződésre, valamint az ugyanazon a napon aláírt, a közös piacról és az Euratomról szóló kormányközi konferencia záróokmányához csatolt, a Holland Antilláknak a Közösséghez történő társulásáról szóló szándéknyilatkozatra, AZZAL AZ ÓHAJJAL, hogy a Holland Antilláknak az Európai Gazdasági Közösséggel történő, a Holland Királyság által kérelmezett gazdasági társulását a szerződés negyedik részében meghatározott különleges szabályozás körébe bevonják, a Holland Antillákon finomított kőolajtermékeknek a Közösségbe történő behozatalára vonatkozó különleges rendelkezésekkel együtt, TEKINTETTEL a Tanács 1962. október 22-i, a Közgyűléssel és a Bizottsággal folytatott konzultációt követően elfogadott kedvező véleményére, ELHATÁROZTÁK, hogy ebből a célból az Európai Gazdasági Közösséget létrehozó szerződést annak 236. cikkének rendelkezésével összhangban módosítják, és e célból meghatalmazottjaikként jelölték ki: ŐFELSÉGE A BELGÁK KIRÁLYA: Henri Fayat külügyekért felelős minisztert; A NÉMETORSZÁGI SZÖVETSÉGI KÖZTÁRSASÁG ELNÖKE: Rolf Lahr szövetségi külügyminisztériumi államtitkárt; A FRANCIA KÖZTÁRSASÁG ELNÖKE: Jean-Marc Boegner nagykövetet, a konferencia francia delegációjának elnökét; AZ OLASZ KÖZTÁRSASÁG ELNÖKE: Carlo Russo külügyminisztériumi államtitkár-helyettest; Ő KIRÁLYI FENSÉGE A LUXEMBURGI NAGYHERCEGNŐ: Eugéne Schaus kormányelnök-helyettest és külügyminisztert; ŐFELSÉGE HOLLANDIA KIRÁLYNŐJE: H. R. van Houten külügyminisztériumi államtitkárt; W. F. M. Lampe-t, a Holland Antillák meghatalmazott miniszterét; AKIK, a Közösség Tanácsának összehívását követően, kicserélve jó és kellő alakban talált meghatalmazásaikat, a következőkben állapodtak meg:

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes